བསམ་འཆརདུ།མི་རིགས་ལས་དོན་གྱི་ཁྲིམས་ལུགས་ཁྲིམས་སྲོལ་འཛུགས་རྒྱུར་ཤུགས་སྣོན་བརྒྱབ་ནས་མི་རིགས་ས་ཁོངས་རང་སྐྱོང་བཅའ་ཁྲིམས་ལག་བསྟར་ནན་པོ་བྱེད་དགོས་པ་དང་།མི་རིགས་ལས་དོན་དང་འབྲེལ་བའི་ཁྲིམས་སྲོལ་དོན་ཚན་བཟོ་བཅོས་དང་འཐུས་ཚང་དུ་གཏོང་དགོས།ཁྲིམས་ལྟར་མི་རིགས་རྒྱུ་རྐྱེན་དང་འབྲེལ་བའི་གནད་དོན་ཐག་གཅོད་འོས་འཚམ་བྱེད་དགོས་པ་དང་།ཁྲིམས་ལུགས་ཀྱི་ཁྱབ་ཁོངས་ནང་དང་ཁྲིམས་འཛིན་གྱི་འཁོར་ལམ་ཐོག་མི་རིགས་རྒྱུ་རྐྱེན་དང་འབྲེལ་བའི་གནད་དོན་ཐག་གཅོད་བྱེད་དགོས་པ་ལས་གྲངས་ཉུང་མི་རིགས་མང་ཚོགས་ཀྱི་དམངས་དོན་དང་ཉེས་དོན་གནད་དོན་མི་རིགས་གནད་དོན་དུ་བསྡུ་མི་རུང་བ་དང་།མི་རིགས་ས་ཁུལ་དུ་ཐོན་པའི་སྤྱིར་བཏང་གི་འགལ་ཟླ་དང་རྩོད་གཞི་མི་རིགས་གནད་དོན་དུ་བསྡུ་མི་རུང་ཞེས་བཏོན་ཡོད་པ་རེད།